2017-09-06 - Még igényelhető támogatás a városban állandó lakcímmel rendelkező, 25 év alatti fiatalok első jogosítványának megszerzéséhez Százhalombattán.
A "B" kategóriás vezetői engedély megszerzéséhez elnyerhető összeg 40 000 forint személyenként. Eddig 34 pályázatot bíráltak el az idén, amelyek közül három nem felelt meg a kiírásnak. A harmincegy érvényes pályázónak már kiutalták a támogatás összegét – mondta Ádám Erika kuratóriumi tag.
A kétmillió forintos keretösszegből még tizenkilenc pályázat pozitív elbírálására van lehetősége a Százhalombatta Ifjúságért Közalapítványnak. A pályázatokat november 15-éig, megcímzett és lezárt borítékban kell eljuttatni a Százhalombatta, Szent István tér 3. címre. A borítékon fel kell tüntetni, hogy "Jogosítvány pályázat". A pályázati adatlap, valamint a lakcímkártya másolata mellett nagyon fontos a már meglévő, érvényes vezetői engedély, valamint a tanfolyam elvégzését igazoló, 2017. évben kiállított áfás számla másolatának a csatolása.
A témában további felvilágosítást ad Kleman Andrea, a Polgármesteri Hivatal titkársági munkatársa az A épület I. emelet 126-os szobában, illetve a 23/542-104-es telefonon. A pályázati felhívás és a szükséges dokumentumok letölthetők a város honlapjáról (www.battanet.hu) vagy ügyfélszolgálati időben átvehetők a Polgármesteri Hivatal ügyfélszolgálatán.